Caius - Vikipeedia, vaba entsüklopeedia

# Caius

### Allikas: Vikipeedia

Caius (ka Gaius) oli paavst 283–296. Ta oli 28. paavst.

Caius oli pärit Dalmaatsiast Solinist. Tema isa nimi oli Caius, kuid teda peetakse keiser Diocletianuse sugulaseks ja püha Susanna onuks. Hiljem on Dalmaatsiast pärinenud paavst Johannes IV.

Caiuse valimispäevana tunnustatakse 17. detsembrit 283, sest keiser Diocletianuse ajal toimunud kristlaste tagakiusamise tõttu on sellele vahetult eelnenud aja kohta säilinud vähe materjali ja Caiuse tegemistest pole seetõttu eriti teada.

Caiust mainitakse püha Susanna ja püha Sebastianuse kannatuslugudes. Caius oli julgustanud Sebastianust ja tema kaaslasi enne nende märtrisurma. Ta oli kinnitanud, et kedagi ei tohi piiskopiks ordineerida enne, kui see isik pole saanud eelnevaid pühitsusi. Ta olevat jaganud Rooma kogudused diakonite vahel.

Caius olevat tagakiusamise eest põgenenud katakombidesse ja suri 22. aprillil 296, kuigi sel ajal pole teada suuremaid tagakiusamisi. Ta maeti San Callisto katakombidesse, kust on leitud tema nimega epitaaf.

Caiust on kunstis kujutatud koos tiaaraga.

Caiust austatakse katoliku kirikus ja õigeusu kirikus märtri ja pühakuna. Tema mälestuspäev on 22. aprill. Teda austatakse eriti Dalmaatsias ja Venezias.

Eelnev: Eutychianus | Rooma paavst 283-296 | Järgnev: Marcellinus

Välja otsitud andmebaasist "http://et.wikipedia.org../../../c/a/i/Caius.html"

Kategooriad: Paavstid

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Català
- Česky
- Dansk
- Deutsch
- English
- Español
- Français
- 한국어
- Hrvatski
- Italiano
- ქართული
- Latina
- Magyar
- Nederlands
- Polski
- Português
- Русский
- Svenska